text: Baroklin
  
  publiceret: 2020-11-12 15:46:49+01:00
  Baroklin er en tilstand i atmosfæren, hvor vinden ændrer sig med højden. Det sker, når luftens temperatur og tæthed forandrer sig langs de enkelte trykflader.
  Stærkt barokline områder i atmosfæren findes i frontområder, hvor netop temperaturforskellene er store. Vindændringerne med højden er derfor tilsvarende store, og det er derfor her, jetstrømmene findes i den øvre troposfære.